# data[].attributes.headline
צמחים משאריות ירקות

# data[].attributes.subject
צמחים משאריות ירקות

# data[].attributes.attachment_link.title
איך מגדלים צמחים משאריות של ירקות - פעילות משפחתית נחמדה בבידוד

# data[].attributes.headline
גינה במטבח- מתוך "שנה בגינה"

# data[].attributes.subject
גינה במטבח- מתוך "שנה בגינה"

# data[].attributes.attachment_link.readable_text
כל האגוזים והקטניות המלאות הן זרעים,

הפקעות והבצלים שופעים באנרגיה שמאפשרת צמיחה,

ויש גם את ארון התבלינים, שרבים מהם הינם זרעים או פירות מלאים בזרעים!

התקופה האחרונה זימנה לנו התכנסות פנימה, ורצון להבטיח את המזון שלנו כמה שיותר קרוב.

זה גם זמן להזכר שהשפע קיים בכל מקום, גם במטבח - ואפילו ללא אדמה - אפשר לגדל מזון מזין וזמין, ואפשר להתחיל עוד היום.

בצלים הם למעשה איברי אגירה של הצמח, ושיטה מתוחכמת של הטבע לשרוד גם בעונות יובש.

את האנרגיה שמייצרים העלים הם מעבירים ישירות לבצל, שאוגר אותה בתוכו. ההצל יכול להשאר יבש ורדום תקופה ארוכה, בטבע או המזווה הביתי, ורק בעונה המתאימה ובתנאים המתאימים - הוא יתעורר לחיים וישתמש באנרגיה שנאגרה בבצל כדי להצמיח עלים ובהמשך גם פרחים וזרעים.

את התכונה הזו אנו היטב מכירים מצמחי הבצל והפקעת שיש בשפע בטבע המקומי: כלנית, נרקיס ורקפת - שבמשך הקיץ הם נעלמים מעל פני האדמה בעוד ה, ובעונה הלחה היא מתעוררת לצמיחה חדשה, וגם מצמחי הבצל שישאיבר התת קרקעי שלהם נכנס לתרדמת חורף, וגם אצלנו במטבח: בצל, שום וכרשה - שאנחנו מכירים במצבם היבש (שום ובצל) וגם במצב הירוק (כרשה ובצל ירוק).

מכיוון שיש להם "איבר אגירה" - אם רק נניח אותם במים הם יתחילו לצמוח, ישתמשו באנרגיה האצורה בבצל, ויצמיחו שפע של עלים מלאי טעם.

את השום* אפשר לגדל במטבח, ואפילו ללא אדמה:

1. בוחרים שיני שום מגידול ישראלי. ניתן לרכוש בשוק, אצל הירקן המקומי ובבתי טבע. השום שמקורו בסין הוא לעתים עקר. וזו גם הזדמנות לעשיה פשוטה אך כה חשובה - לתמוך בחקלאים ובחקלאות מקומית!

2. מניחים בכלי (רצוי שקוף, בשביל היופי) כך שה"שפיץ" פונה למעלה והחלק השטוח פונה כלפי מטה.

3. מוסיפים מים כך שהחלק התחתון של השום שורה במים וההחלק התחתון נמצא באוויר - חשוב לא להציף את כל השן כדי למנוע ריקבון.

4. את הצמיחה נראה כעבור ימים ספורים - ניתן להשתמש בעלים כתיבול סלטים ותבשילים ולהכנת פסטו - ממש כמו בעלי בצל ירוק.

* מתאים גם לבצל ירוק ובצל יבש.

** ניתן כמובן לגדל גם בעציץ קטן או באדמה.

ממש כמו שלבצלים יש איבר אגירה פורה - כך גם לשורשים.

כדי להתחיל בגידול של כורכום / ג'ינג'ר / בטטה פשוט שמים אותם באדמה (באביב), אבל גם אם אין לך אדמה - בזכות איבר האגירה המעובה שלהם הם יוכלו גם לגדול במטבח בכלי עם מים.

העלים שלהם יפהפיים ויצרו מראה צומח וירוק במטבח, ובנוסף לכך: הם נאכלים, מזינים וטעימים.

1. מניחים את השורש / פקעת בכלי עם מים, כך שחציו שורה ובמים וחציו באוויר (שורש כולו ששורה במים יירקב)

2. כעבור ימים ספורים כבר נראה צמיחה ירוקה.

3. כשהעלים מתחילים לצמוח (בבטטה זה קורה מהר מרוד) - אפשר לתלוש אותם מהשורש ולשים אותם בכלי עם מים - הם יוסיפו לצמוח.

- עלי בטטה יכולים להשתלב בסלט, תבשיל או מאפה.

- עלי הכורכום והג'ינג'ר משמשים לתיבול.

- אפשר כמובן לגדל גם בעציץ. ככל שהעציץ יהיה גדול יותר - העלים יהיו גדולים ומניבים יותר.

קצרה היריעה מלהלל את יתרונותיהם של הנבטים.

במזרח מכירים ומשתמשים בנבטים לרפואה ולהעשרת התזונה כבר אלפי שנים, אבל הרומן של המערב עם נבטים החל דוקא בימי מלחמה ומחסור, בשנת 1940 במלחמת העולם השניה, בפרסום דרמטי של מחקרו של ד"ר מקיי (בתרגום חופשי שלי):

"דרוש! ירק שיכול לגדול בכל אקלים ובכל עונה, שיתחרה בבשר בערכו התזונתי, יניב תוך תוך 3-5 ימים, אינו דורש אדמה או שמש, יהיה עשיר בויטמינים, וניתן יהיה להכנה במהירות..."

בעוד שהקטניות הן יבשות ולכן נשמרות בקלות, השריה והשקיה שלהם במים הופכת אותם תוך ימים ספורים לירק חי, עשיר בויטמינים (בכמות שעולה במאות אחוזים על הקטניה היבשה!), מזין וטעים.

ומכיוון שהארון שלנו מלא ממילא בקטניות אפשר להתחיל כבר עכשיו:

1. מתחילים בהשריה: מניחים את הקטניות (כל קטניה צלאה תתאים - שעועית מש, עדשים עם קליפה, חילבה ועוד) בצנצנת ומכסים במים.

2. משרים למשך 5-10 שעות (זרעים קטנים, כמו עדשים שחורות / חילבה יסתפקו גם ב2-3).

3. לאחר ההשריה מסננים את הזרעים מהמים, ומניחים באזור לא מואר.

4. מדי יום שוטפים את הנבטים במים ומסננים מיד.

5. אפשר לאכול את הנבטים כבר אחרי ההשריה במים (בשלב זה הם נקראים "נבטוטים": הם כבר התעוררו לחיים, והם בדרך כלל כבר רכים וסופר מזינים) או בכל שלב של ההשריה*.

6. כשהנבטים מגיעים לגודל הרצוי - שומרים במקרר. הם ימשיכו לצמוח ולהיות "חיים" אבל קצב הצמיחה יהיה איטי בהרבה.

7. כדאי לצרוך תוך מספר ימים, ובמקביל להתחיל סבב חדש של נבטים.

*יש נבטים שנאכלים בשלב הנבטוטים שלהם (כמו חומוס ושעועיות גדולות), ויש כאלה שנאכלים גם עם עלים.

אם יש לכם מקום במטבח או בבית שמקבל לפחות 4 שעות של שמש, תוכלו גם לגדל ירקות בעציצים קטנים. רוב הירקות שנשתלים בסתיו הינם ירקות עלים, שאינם דורשים שטח גידול רחב, ולכן אפילו במקום מוגבל ובתוך הבית אפשר לגדל ירקות מזינים.

גם ירקות מאכל אפשר לחדש אחרי שהם נקטפו או נקנו. במקום לזרוק את שאריות הירקות לפח - אפשר להמשיך ולגדל אותם, ולהנות ממטבח ירוק וירק טרי.

חשוב לי לציין, שזה דבר חמוד שאפשר לעשות, גם כפעילות חינוכית וגם למעט טעם, אבל התנובה שלו היא ממש מזערית.

הנה איור שמסביר בצורה פשוטה את התהליך, מתוך לוח שנה בגינה תש"פ:

# data[].attributes.attachment_link.title
גינה במטבח ~ צמחים שאפשר לגדל בתוך הבית

# data[].attributes.attachment_link.description
אפשר לגדל מזון מזין וזמי גם במטבח, בלי גינה ובלי אדמה, ואפשר להתחיל עוד היום.

# data[].attributes.headline
מזונות שאפשר לגדל בבית

# data[].attributes.subject
מזונות שאפשר לגדל בבית

# data[].attributes.attachment_link.readable_text
הידעתם כי משאריות מזון ניתן לעשות שימוש חוזר? אנו נראה לכם כיצד להשתמש בזרעי אבוקדו, בגזר ובתחתיות הבצל. האם אי פעם שקלתם ליצור גינה ביתית?

השתמשו בחלקים של פירות וירקות שאתם בדרך כלל זורקים לפח ותגדלו אותם מחדש.

זוהי דרך מדהימה להפחתת הפסולת, וחיסכון בכסף, שלא לדבר על כל החומרים המזינים שאתם מקבלים.
הנה 10 מזונות שניתן לגדל מחדש בעזרת השאריות שלהם: 1. אבוקדו
גרעין האבוקדו יכול לשמש להרבה דברים, אבל גידול עץ אבוקדו היא הבחירה הטובה ביותר. רק חשוב לזכור כי לא כל הזרעים יצמיחו שורשים, אז כדאי להשתמש ב2-3 גרעינים בבת אחת.

נקו את הגרעינים באמצעות מים קרים, וחכו שיתייבשו. חוררו אותם כל אחד בעזרת 4 קיסמים, כדי שיוכלו להישאר מעל צנצנת או צלחת. הניחו את הגרעינים עם הצד המחודד פונה כלפי מעלה.

מלאו את הצנצנת במים, כשהגרעין הוא שקוע בחציו. מקמו את הצנצנת במקום שטוף שמש, ואל תשכחו להחליף את המים כל יום. הזרע ייפתח לאחר 3-6 שבועות. סבלנות היא מה שחשוב.

ניתן לשתול את עץ האבוקדו שלכם בגינה. רק זכרו כי עצי אבוקדו נוטים לגדול גבוהים למדי.
2. גזר
ניתן לבצע שימוש חוזר בצמרות הגזר כדי להצמיח עוד גזר. מניחים את הצמרות בקערה רחבה. ממלאים אותה במספיק מים, כך שהגזרים יהיו חצי שקועים. שמרו על הצלחת באזור שטוף שמש, ואל תשכחו להחליף את המים כל יום.

כאשר תראו ניבטים חדשים יוצאים, תשתלו את הצמרות בעציצים. וודאו שאינכם מכסים את הנבטים - זה תלוי אם אתם רוצים להשתמש בעליי בייבי או ירקות גזר בוגרים.
3. כוסברה
מניחים את הגבעולים בכוס מים. ומניחים אותה במקום שטוף שמש, וזכרו, עליכם להחליף את המים כל יום. ברגע שאתם שמים לב ששורשים חדשים יוצאים, תעבירו את הצמח לעציץ.
4. סֶלרי
זהו אחד הירקות הכי קלים שניתן להצמיח מחדש. כל מה שאתם צריכים לעשות זה לנתק את הגבעולים כשלושה סנטימטרים מהבסיס.

מניח את הבסיס בקערה רדודה ושופכים רק כמות קטנה של מים. מניחים את הקערה על אדן החלון, ומוודאים שהיא מקבלת מספיק אור שמש.

אחרי שבוע, תוכלו להבחין בעלים חדשים אשר צומחים מתוך בסיס הסלרי. הכניסו אותם לגינה שלכם, ואספו את הגבעולים כאשר הצמח גודל באופן מלא.
5. ג'ינג'ר
קוצצים פיסת שורש ג'ינג'ר טרי. מניחים אותו בעציץ שכבר מלא באדמה, ומוודאים שהניצנים הקטנים הם בקרקע.

הג'ינג'ר שלכם צריך לקבל אור שמש עקיף. השורשים יגדלו תוך מספר ימים.

כשאתם רוצים לקצור אותו, עליכם יהיה להוציא את הצמח כולו. רק שמרו חתיכה מהשורש ותוכלו להשתמש בו כדי להצמיח מחדש.
6. פלפל חריף
עליכם לזרוע את הזרעים של הפלפלים החריפים האהובים עליכם באדמה. שהעציץ באזור שטוף שמש. הם גודלים מאוד מהר.
7. בצל
בצלים הם די קלים לגידול מחדש. מקמו בצל עם החלק התחתון שלו כלפי מטה, ובקרוב הוא יצמיח שורשים חדשים.

כאשר אתם רואים את השורש גדל, הסירו את החלק התחתון של הבצל, ותנו לשורשים לצמוח. השתמשו בבצל שלכם כאשר הוא גדל באופן מלא.
8. פטריות
הסירו את ה"פקקים" (החלק העליון של הפטרייה), אך שמרו את הגבעולים. שתלו אותם באדמה, ותכסו אותם באדמה. אבל, החלק העליון של הגבעולים צריך להישאר חשוף. זה קל לדעת אם עשיתם את הדברים נכונים. אחרי כמה ימים בודדים, הגבעולים יגדלו, או שירקבו.
9. תפוחי אדמה
חותכים את תפוחי האדמה לשניים, ושמים אותם במקום עם טמ' חדר עד שהם מתייבשים, רצוי למשך כמה ימים. שתלו את חצאי תפוחי אדמה בנפרד בשכבה עמוקה של 8 אינץ' אדמה.
10. עגבניות
עליכם לשטוף את זרעי העגבניות, ולתת להם להתייבש לחלוטין.

כעת צריך לשתול את הזרעים בקרקע. ולשתול את נבטי העגבניות בגינה כאשר יגדלו לגובה של 3-4 אינצ 'ים.

צמחי עגבניות גדלים לאורך השנה כולה. כל מה שהם צריכים זה שמש והשקיה סדירה.

# data[].attributes.attachment_link.title
10 מזונות שאתם יכולים לגדל לבד מחדש בבית באופן טבעי

# data[].attributes.attachment_link.description
הידעתם כי משאריות מזון ניתן לעשות שימוש חוזר? אנו נראה לכם כיצד להשתמש בזרעי אבוקדו, בגזר ובתחתיות הבצל. האם אי פעם שקלתם ליצור גינה ביתית? השתמשו בחלקים

# data[].attributes.headline
טיפים לגידול גינת ירק עם ילדים

# data[].attributes.subject
טיפים לגידול גינת ירק עם ילדים

# data[].attributes.attachment_link.provider_name
בלוג בדרך לגן

# data[].attributes.attachment_link.readable_text
שנה חדשה בפתח וזו הזדמנות מעולה לפתוח אותה בשתילה וצמיחה יחד עם הילדים בגינה, במרפסת או בעציץ.
החוויה מהשתילה המשותפת, מההנבטה והצמיחה מרגשת ומאפשרת לכל המשפחה לחגוג יחד את הטבע הצמיחה וההתחדשות. מוזמנים לקרוא טיפים לשתילה משפחתית לכבוד עונת הסתיו

העונה הזו שופעת התחלות.
גני הילדים פתחו שנה לא מזמן, שנה חדשה בפתח, וגם גינת הסתיו נפתחת בימים אלה ממש.
רבים מירקות הסתיו אינם דורשים שטח אדמה נרחב ויניבו מצויין גם באדניות ועציצים, כך גם אם אין לכם פיסת אדמה בפתח הבית - האפשרות פתוחה בפניכם.
לטמון זרע באדמה, להמתין בציפיה לנביטה, לזהות את העלים הראשונים, לעקוב אחרי הצמיחה, ואז גם לאכול ממנו - אין ספק שהסיפוק גדול, אבל לא רק -
המגע עם האדמה מחזק את הבריאות הנפשית והגופנית של ילדים ומבוגרים.

לגדל צמח מינקות, להיות אחראי על טיפוחו וצמיחתו מעודד אחריות ודאגה ליצורים חיים.
מהתבוננות בתהליכים המתרחשים סביב גידול הירקות מתרחשת הבנה וחיבור לטבע ומיומנויות של מחקר ולמידה. השגת המטרה של גידול מזון תורמת ל חיזוק הביטחון העצמי.
מחקרים מוכיחים שילדים ששותפים בתהליך גידול הירקות שלהם אוכלים אוכל מאוזן יותר ועשיר יותר בירקות.
ועל כל אלה נוספים היתרונות הבריאותיים שבאכילת מזון נטול רעלים, טרי ובריא.

לגדל ירקות מזרעים ומשתילים זה תענוג גדול.
גינה קטנה (ואפילו מספר עציצים) יתרמו למשפחה זמן של איכות וכייף, מיומנויות חדשות וידע, יצירתיות ואוכל בריא. היתרונות ברורים, והתזמון מדוייק.
אז איך מתחילים?

אוספים עציצים - כל כלי יכול לשמש כעציץ, בתנאי שיש לו חורים בתחתית. החורים ישמשו כפתחי ניקוז, יאפשרו לעודפי המים לצאת החוצה. וימנעו מהשתילים הרכים "טביעה" במי ההשקיה.
אפשר לרכוש עציצים, לעשות שימוש חוזר בעציצים ישנים , או להכין את העציצים שלנו בעצמנו! אוספים כלים (רצוי שיהיו בעומק של 30 ס"מ לפחות), דואגים לפתוח פתחי ניקוז בתחתית וממלאים באדמה.

הכנת שתילים

השקיה - את האדמה משקים היטב, עושים עם האצבע חור קטן
(עומק החור - בערך פי 2 מגדול הזרע), וזורעים.

צמיחה - אם יש לנו שתילים מפותחים שהגיע זמנם לעבור לאדמה / לעציץ גדול - יוצרים בור בעומק של אדמת השתיל, שותלים ומהדקים את האדמה סביב השרשים. משקים כך שהאדמה תישאר לחה אבל לא ספוגה (עודף מים אינו מיטיב עם רוב הזרעים והשתילים) עד שהשתיל מפותח.

הכנת שתילים

עלים ראשונים - כעבור כמה ימים עד כמה שבועות יוציא הזרע עלים ראשונים (המכונים פסיגים) ולאחר מכן - עלים אמיתיים (שכבר ייראו כמו גרסא מוקטנת של עלי הצמח הבוגר).
השתיל נחשב "מפותח" לאחר שיש לו 3 עלים אמיתיים, חזקים ובריאים (אם הנבטנו בעציץ קטן, בשלב זה נוכל כבר לראות את השורשים מבצבצים מבעד לפתחי הניקוז).

נביטה - זרעים וחלומות

אלו ירקות החורף שמומלצים לגידול משפחתי:
כל ירקות החורף אוהבים הרבה מים, שמש וטיפול אוהב.

ירקות עלים (פטרוזיליה, חסה, תרד, מנגולד וכד') - מתאימים מאד לגידול בעציצים:
הם נובטים בקלות, מניבים מהר, נקטפים בצורת "חיזום" (=קטיף העלים הבוגרים שמסביב) וממשיכים לצמוח ולהניב עוד ועוד עלים לאורך תקופה ארוכה.
לרבים מירקות העלים ארומה חזקה או חריפות, שאינם חביבים על כל ילד, אבל יש גם עלים עדיני טעם, ושובי לב, ביניהם - חסה מסולסלת, כרוב, מיזונה ובוק-צ'וי.

ירקות העלים עמידים וקלים לגידול - אפשר לזרוע אותם ישירות במקום הגידול, או להכין שתילים בעציצים קטנים ואז להעביר לעציץ גדול יותר / לחלקת אדמה.

ירקות שורש (סלק, לפת, צנון וכד') - החלקים האכילים גדלים מתחת לפני הקרקע, ואין לתאר את ההתרגשות והסיפוק שבשליפת גזר מהאדמה (סבא אליעזר וסבתא אלישבע בוודאי יבינו זאת).

צנונית מוכנה לקטיף במהירות רבה - לאחר כשלושים יום מהזריעה, ולכן כייפית במיוחד לגידול עם ילדים. מכיוון שהיא קטנטונת מטבעה היא תסתפק גם בעציץ קטן או באדנית.

לגזר לוקח קצת יותר זמן, וכדי להגיע לגודל סביר הוא צריך עומק של 30 ס"מ לפחות - אבל התוצאה שווה את ההמתנה.

את ירקות השורש מומלץ לזרוע ישירות במקום הגידול, במרחקים של 1-5 ס"מ.
לאחר הנביטה מתחילים "לדלל"= לתלוש בעדינות את הנבטים הצפופים יותר ולהשאיר את החזקים מביניהם.

ניצני פריחה (ברוקולי, כרובית, ארטישוק) -כולם חביבים על (רוב ה)ילדים, ותהליך הצימוח שלהם מעורר השתאות. עם זאת, הם דורשים שטח אדמה גדול יותר מהירקות הנ"ל.
ארטישוק צריך אדמה, כרובית וברוקולי יכולים להסתפק גם בעציץ גדול ועמוק.
כדי לגדל ניצני פריחה מומלץ להכין שתילים מזרעים במכלים קטנים ורק אחר כך להעביר לשטח הגידול.

ירקות חורפיים נוספים ומומלצים:

אפונה - נזרעת באביב ומניבה בסוף החורף תרמילים שמנמנים, עסיסיים ומתוקים. מרגע הקטיף מתחיל הסוכר שבה להפוך לעמילן והיא מאבדת ממתיקותה, וזו רק אחת מהסיבות שבגללן כדאי לגדל את האפונה בעצמנו. זרעי האפונה גדולים יחסית (אפונים) וקלים לטיפול, ובשל כך מצויינים להמחשת תהליך הנביטה.

כדי להאיץ את תהליך הנביטה, משרים את זרעי האפונה למשך כמה שעות במים ואח"כ זורעים ישירות במקום הגידול (אפשר גם להכין שתילים בעציצים קטנים ולאחר שהם מפותחים - להעבירם לאדמה).

האפונה צומחת במהירות (כמעט כמו אפונת הפלא של ג'ק) ולגובה. מומלץ לגדל אותה בסמוך לגדר או עמודים, שהיא תוכל לטפס עליהם.

נבטים של אפונה

תות - אחד מהצמחים החביבים כמעט ללא עוררין. הוא יפה, טעים, ויכול להניב ולתת תותים מתוקים גם בעציץ.
זרעי התות הם "הנקודות" שמעטרות את התות מבחוץ. תהליך ההנבטה שלהם פחות פשוט, ולכן מומלץ להתחיל משתילים מפותחים (אבל אם זרעי התות קוראים לכם - אל תהססו לנסות!).
כדי שהצמח יניב תותים רבים ויפים, מומלץ להוסיף לו קומפוסט אחת לכמה שבועות.

כל צמח התחיל מזרע. קחו זרע, הניחו אותו באדמה, השקו והקפידו על אדמה לחה (אבל לא לחה מידי) והמתינו.
בקרוב תוכלו גם אתם לאכול מירקות שגידלתם בעצמכם 🙂

שנה של צמיחה לכולם!

אילנה שטיין מגדלת ירקות וילדים בהרי ירושלים. חקלאית זעירה, משמרת מזון ומורה לגינון, ליקוט וקיימות. מעצבת ומאיירת, בוגרת המחלקה לתקשורת חזותית בבצלאל. יוצרת "לוח שנה בגינה", לוח שנה מאוייר ומפורט, שהוא גם מדריך מעשי לגינון ביתי וטבע ארצישראלי,עם טיפים לגינון, מתכונים עונתיים, זמני זריעה ושתילה ועוד.
בלוח שנה בגינה, אילנה משלבת את כל האהבות שלה במוצר אחד: גינון, ליקוט, בישול, ואיור.

# data[].attributes.attachment_link.authors[].name
אילנה שטיין, מגדלת ירקות וילדים בהרי ירושלים, מעצבת ומאיירת, יוצרת "לוח שנה בגינה"

# data[].attributes.attachment_link.title
טיפים לגידול גינת ירק עם הילדים | בלוג בדרך לגן

# data[].attributes.attachment_link.description
אילנה שטיין מגדלת ירקות וילדים בהרי ירושלים. יוצרת "לוח שנה בגינה" בפוסט לכבוד השנה החדשה על שתילה וצמיחה ואיך לגדל ירקות בגינה עם ילדים

# data[].attributes.headline
איך עושים ייחורים?

# data[].attributes.subject
איך עושים ייחורים?

# data[].attributes.attachment_link.title
ריבוי צמחים - איך עושים ייחורים לצמחים ומשרישים אותם בעציצים?

# data[].attributes.headline
הכנת עציצים בשימוש חוזר וייחורים

# data[].attributes.subject
הכנת עציצים בשימוש חוזר וייחורים

# data[].attributes.headline
סרטון של "עץ ודעת" לגיל הרך לכבוד טו בשבט

# data[].attributes.subject
סרטון של "עץ ודעת" לגיל הרך לכבוד טו בשבט